Dell’Uomo – aki foglalkozását tekintve nápolyi csendőr – ötéves korától merül, jelenleg a CS Carabinieri csapatának tagja. Első megmérettetésére 2001-ben, a máltai junior Európa-bajnokságon került sor. A 2004-es athéni olimpián a férfi 10 méteres toronyugrás versenyszámában a 9. helyen végzett, míg négy évvel később a pekingi ötkarikás játékokon már a selejtezőben kiesett. Az úszó-világbajnokságok során eddig az 5. helyet szerezte meg (2009, Róma), míg az úszó-Európa-bajnokságokon két alkalommal szerzett bronzérmet, 2006-ban Budapesten és 2008-ban Eindhovenben.